ઉલ્લેખનીય છે કે શરૂઆતના તબક્કામાં બાળકો સ્કૂલવાનમાં શિક્ષણ લેવામાં ખચકાટ અનુભવતા હતા પરંતુ ઓમશાન્તિ ગ્રુપ દ્વારા નિરંતર પ્રયાસો જારી રખાતા આજે સુંદર પરિણામ આવ્યું છે, આજે આ બાળકો લખતા વાંચતા શીખી ગયા છે. ઓમશાન્તિ ગ્રુપ દ્વારા શરૂ કરાયેલ નાની ઝુંબેશ આજે મોટું સ્વરૂપ ધારણ કરી રહી છે અને સમાજના છેવાડાના ઝૂંપડપટ્ટીના બાળકોને માત્ર શિક્ષણ જ નહીં સાથે સાથે પૌષ્ટિક આહાર અને કપડાં પણ ભેટ આપવામાં આવી રહ્યા છે.